CELEX: C2006/048/11
Language: lv
Date: 2006-02-25 00:00:00
Title: Tiesas Spriedums (otrā palāta)  2006. gada 10. janvārī  lietā C–222/04 ( Corte suprema di cassazione  lūgums sniegt prejudiciālu nolēmumu)  Ministero dell'Economia e delle Finanze  pret  Cassa di Risparmio di Firenze SpA ,  Fondazione Cassa di Risparmio di San Miniato ,  Cassa di Risparmio di San Miniato SpA  (Valsts atbalsts — EK līguma 87. un 88. pants — Bankas — Banku fondi — Uzņēmuma jēdziens — Banku fondu saņemtajām dividendēm piemērojamā tiešā nodokļa atvieglojums — Valsts atbalsta kvalifikācija — Saderība ar kopējo tirgu — Komisijas Lēmums 2003/146/EK — Spēkā esamības izvērtējums — Nepieņemamība — EK līguma 12., 43. un 56. pants — Nediskriminācijas princips — Brīvība veikt uzņēmējdarbību — Kapitāla brīva aprite)

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/6
            
         
      TIESAS SPRIEDUMS
   
   (otrā palāta)
   2006. gada 10. janvārī
   lietā C–222/04 (Corte suprema di cassazione lūgums sniegt prejudiciālu nolēmumu) Ministero dell'Economia e delle Finanze pret Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA
       (1)
   
   (Valsts atbalsts - EK līguma 87. un 88. pants - Bankas - Banku fondi - Uzņēmuma jēdziens - Banku fondu saņemtajām dividendēm piemērojamā tiešā nodokļa atvieglojums - Valsts atbalsta kvalifikācija - Saderība ar kopējo tirgu - Komisijas Lēmums 2003/146/EK - Spēkā esamības izvērtējums - Nepieņemamība - EK līguma 12., 43. un 56. pants - Nediskriminācijas princips - Brīvība veikt uzņēmējdarbību - Kapitāla brīva aprite)
   (2006/C 48/11)
   tiesvedības valoda — itāļu
   Lietā C–222/04 par lūgumu sniegt prejudiciālu nolēmumu atbilstoši EKL 234. pantam, ko Corte suprema di cassazion (Itālija) iesniedza ar lēmumu, kas pieņemts 2004. gada 23. matrā un kas Tiesā reģistrēts 2004. gada 28. maijā, tiesvedībā Ministero dell'Economia e delle Finanze pret Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA, Tiesa (otrā palāta) šādā sastāvā: palātas priekšsēdētājs K. V. A. Timmermanss [C. W. A. Timmermans], tiesneši K. Gulmans [C. Gulmann] (referents), R. Šintgens [R. Schintgen], R. Silva de Lapuerta [R. Silva de Lapuerta] un Dž. Arestis [G. Arestis, ģenerāladvokāts F. Dž. Džeikobss [F. G. Jacobs], sekretāre M. Fereira [M. Ferreira], galvenā administratore, 2006. gada 10. janvārī ir pasludinājusi spriedumu, kura rezolutīvā daļa ir šāda:
   
               1)
            
            
               tāda juridiska persona kā pamata lietā minētā, valsts tiesai veicot izvērtējumu par attiecīgajā laikposmā piemērojamo režīmu, var tikt kvalificēta kā “uzņēmums” EKL 87. panta 1. punkta izpratnē, un tādēļ tam kā tādam attiecīgajā laikposmā jāpiemēro Kopienu noteikumi par valsts atbalstiem;
            
         
               2)
            
            
               tāds dividenžu ieturējuma atvieglojums kā pamata lietā minētais, valsts tiesai veicot tai piekritīgo izvērtējumu, var tikt kvalificēts kā valsts atbalsts EKL 87. panta 1. punkta izpratnē.
            
         
      (1)  OV C 190, 24.07.2004.